Bhamo
Store norske leksikon,Geografi,Verdens geografi,Asia,Myanmars geografi
Bhamo er en by i den nordøstlige delen av Myanmar, i delstaten Kachin, ved Ayeyarwady (Irrawaddy), 65 kilometer fra grensen mot Kina. Ayeyarwady er seilbar helt til Bhamo, og byen har båt- og flyforbindelse med Yangon og Mandalay.
Industrivirksomheten i Bhamo omfatter blant annet sukkerfabrikk og maskinverksteder. Bhamo var tidligere et viktig senter for handelen med Kina. Det er stort innslag av kinesere og kinesiske shan-folk i byen. De omkringliggende områder er stort sett befolket av ulike fjellstammer (kachin).Bhamo har på flere tidspunkter vært en kinesisk vasall, okkupert av Kina i 1287 og i 1760-årene. Byen ble overlatt britene til evig leie i 1900. Et kinesisk krav på Namwan-området sørøst for Bhamo ble oppgitt først omkring 1960. Les mer i Store norske leksikon Myanmars geografi Myanmars historie Myanmars befolkning